અત્યાર સુધીમાં ૬૦ શહેરની યાદી જાહેર થઇ ચૂકી છે. આજે દેશનાં વિવિધ રાજ્ય વચ્ચે વિકાસની તીવ્ર સ્પર્ધા ચાલી રહી છે. દેશમાં આજે મોદી મોડલ એટલે કે ‘મેકિંગ ઓફ ડેવલપમેન્ટ ઇન્ડિયા’ ચાલી રહ્યું છે. આગામી સમયમાં નગરપાલિકા અને મહાનગરપાલિકાઓના બોન્ડ બહાર પાડવાની મર્યાદા વધારવામાં આવશે. નોટબંધી અંગે નાયડુએ જણાવ્યું હતું કે નોટબંધી બાદ બેન્કોમાં નોટો પાછી આવે એ મહત્ત્વનું છે, નહીં કે તે નાણું બ્લેક છે કે વ્હાઇટ તે મુદ્દો. કેન્દ્રના રાજ્યકક્ષાના વાણિજ્ય અને ઉદ્યોગપ્રધાન નિર્મલા સીતારમને જણાવ્યું હતું કે વાઇબ્રન્ટ સમિટથી ગુજરાતનો વિકાસ થશે અને સારું મૂડીરોકાણ ગુજરાતમાં આવશે.